Disciplinárny poriadok SKRP

**Článok 1- Všeobecné ustanovenia**

1. Podľa tohto disciplinárneho poriadku konajú disciplinárne orgány Slovenského klubu ruských plemien a vedú disciplinárne konanie proti členom klubu, ktorí sú podozriví z toho, že sa dopustili disciplinárneho priestupku.
2. Ak došlo pred zahájením disciplinárneho konania alebo počas neho u podozrivého člena klubu k zániku členstva v zmysle stanov klubu, prebehne disciplinárne konanie len vtedy, ak ide o disciplinárne previnenie, za ktoré by malo byť vyslovené vylúčenie z klubu.

**Článok 2 – Disciplinárne previnenie**

1. Disciplinárneho previnenia sa dopúšťa ten, kto vedome, úmyselne alebo z nedbanlivosti porušil:
2. Stanovy klubu, zápisný a chovateľský poriadok ,etický kódex SKRP,
3. Iné vnútorné pravidlá a poriadky klubu
4. Svojim konaním poškodil iného člena klubu alebo dôveru verejnosti voči klubu
5. Poškodil klub a vedome úmyselne alebo z nedbanlivosti alebo koná protiklubu
6. Disciplinárneho previnenia sa dopúšťa ten, kto vedome koná proti záujmom klubu.
7. Za podporu, verejné schvaľovanie alebo účasť na akciách ktoré porušujú stanovy klubu, UKK,SKJ,FCI a zákony SR je okamžité vylúčenie z klubu

**Článok 3 – Disciplinárne opatrenia**

1. Disciplinárny orgán klubu môže za disciplinárne previnenie uložiť opatrenia.
2. Disciplinárnymi opatreniami sú:
3. Písomné napomenutie s výstrahou
4. Vylúčenie člena z klubu

3.Za jedno previnenie je možné uložiť len jedno disciplinárne opatrenie.

**Článok 4 – Ukladanie disciplinárnych opatrení**

1. Pri ukladaní disciplinárneho opatrenia dbá disciplinárny orgán na všetky okolnosti, ktoré viedli k disciplinárnemu previneniu a  dbá na to, aby disciplinárne opatrenie bolo uložené s prihliadnutím k závažnosti previnenia, jeho následkom, k miere zavinenia a k osobe, ktorá sa disciplinárneho previnenia dopustila.
2. Rozhodnutie disciplinárneho orgánu bude zverejnené na webovej stránke.

**Článok 5 – Disciplinárne orgány a ich príslušnosť**

1. Disciplinárnymi orgánmi sú:
2. Výbor klubu
3. Kontrolná a revízna komisia
4. Členská schôdza alebo výročná členská schôdza
5. Výbor klubu je disciplinárnym orgánom prvého stupňa, ktorého rozhodnutie nemá odkladný účinok
6. V prípade disciplinárneho stíhania člena výboru preberá funkciu prvostupňového disciplinárneho orgánu Kontrolná a revízna komisia
7. Proti rozhodnutiu výboru klubu alebo kontrolnej a revíznej komisie ako prvostupňového disciplinárneho organu ,možno podať o do 15 dni od jeho doručenia odvolanie členskej alebo výročnej členskej schôdzi klubu , ktorá rozchode s konečnou platnosťou

**Článok 6 – Disciplinárne konanie**

1. Disciplinárne konanie sa zahajuje na návrh podaným členom klubu alebo výborom klubu.
2. Konanie je zahájené do 15dní, odkedy bol návrh doručený výboru klubu. Výbor klubu zašle podozrivému písomné oznámenie o tom, že proti nemu bolo zahájené disciplinárne konanie. V oznámení uvedie, čoho sa obvinenie týka a zašle ho podozrivému doporučene do vlastných rúk/ alebo mailom
3. Disciplinárne orgány postupujú v disciplinárnom konaní v súlade so stanovami a inými normatívmi klubu. Sú povinné chrániť záujmy klubu a jeho členov.
4. Disciplinárne orgány sú povinné zaoberať sa každou vecou, ktorá je predmetom konania ak to pripúšťa povaha veci, disciplinárne orgány sa majú vždy pokúsiť o zmierovacie vybavenie veci.
5. Disciplinárne orgány sú povinné uskutočňovať všetky úkony, ktoré vedú alebo by mohli viesť k správnemu a úplnému zisteniu skutkového stavu veci. Pritom zaisťujú ako okolnosti svedčiace proti podozrivému, tak i tie, ktoré svedčia v jeho prospech.
6. Disciplinárne konanie je neverejné.
7. Ak je disciplinárne stíhaný člen orgánu klubu a jeho zotrvanie vo funkcii by mohlo ovplyvniť priebeh disciplinárneho konania alebo jeho výsledok, pozastaví disciplinárny orgán až do konečného rozhodnutia výkon funkcie podozrivého.
8. Pokiaľ je funkcionárovi klubu dokázané disciplinárne previnenie, môže disciplinárny orgán rozhodnúť, že okrem uloženého disciplinárneho opatrenia bude naviac odvolaný z funkcie.

**Článok 7 – Predvolanie**

1. Podozrivý z disciplinárneho previnenia musí byť k disciplinárnemu konaniu riadne a včas predvolaný. Predvolanie sa uskutočňuje tak, že disciplinárny orgán zašle podozrivému predvolanie doporučeným listom (doručenkou) do vlastných rúk /pripadne mailom a to najmenej 14 dní pred nariadeným rokovaním. Predvolanie musí obsahovať upozornenie na následky bezdôvodného nedostavenia sa k jednaniu.
2. Ak sa podozrivý, ktorý bol včas a riadne predvolaný k jednaniu o disciplinárnom previnení, nedostaví, môže disciplinárny orgán rozhodnúť v jeho neprítomnosti a bez jeho vypočutia.

**Článok 8 – Rozhodnutie**

1. Disciplinárny orgán vydáva rozhodnutie, ktoré musí obsahovať označenie disciplinárneho orgánu, ktorý rozhodnutie vydal, deň a miesto vyhlásenia rozhodnutia, meno a priezvisko disciplinárne postihnutého, adresu trvalého bydliska, ako i jeho prípadnú funkciu v klube, Rozhodnutie musí taktiež obsahovať výrok o vine, uložené disciplinárne opatrenie a odôvodnenie.

**Článok 9 - Odvolanie**

1. Opravným prostriedkom proti rozhodnutiu disciplinárneho orgánu je odvolanie.
2. Odvolanie sa podáva na disciplinárnom orgáne, ktorý v danej veci rozhodol a to do 15 dní odo dňa doručenia písomného vyhotovenia disciplinárneho rozhodnutia.
3. Odvolanie, ktoré bolo podané riadne a včas, predloží disciplinárny orgán členskej schôdzi alebo výročnej členskej schôdzi ktorá na svojom najbližšom zasadnutí rozhodne s konečnou platnosťou

**Článok -10 vykonateľnosť rozhodnutia**

1. Disciplinárne rozhodnutie je vykonateľné, ak:
2. nebolo proti nemu v stanovenej lehote podané odvolanie
3. odvolací orgán rozhodnutie potvrdil, alebo zmenil

**Článok -11 vykonateľnosť rozhodnutia**

1. Výkon disciplinárneho opatrenia vykoná, alebo jeho vykonanie zaistí výbor SKRP

**Článok 12 – register disciplinárnych opatrení**

1. Register disciplinárnych opatrení vedie tajomník klubu.
2. Do registra sa zapisujú uložené disciplinárne opatrenia.

**Článok 12 – Prechodné a záverečné ustanovenia**

1. Disciplinárny poriadok nadobúda platnosť a účinnosť po schválení členskou schôdzou klubu.
2. Tento disciplinárny poriadok schválila členská schôdza klubu na svojom zasadnutí dňa 15.4.2018 v Tlmačoch
3. Platnosť nadobúda dňom schválenia.